open-index/open-wikipedia-markdown huggingface dataset:
Թաֆիրիմատեա

աջից|մինի|300x300փքս|Ըստ մաորիների դիցաբանության, ամպերը Թաֆիրիմատեայի երեխաներն են:
**Թաֆիրիմատեա **(*Tāwhirimātea* կամ *Tāwhiri, *թարգմանաբար՝ եղանակ), մաորի դիցաբանության մեջ եղանակի աստված (ամպրոպի, կայծակի, քամու և ամպերի)։

## Պատմություն
Թաֆիրիմատեան երկնքի աստված Ռանգիի և երկրի աստված Պապայի որդին է։ Թաֆիրիմատեան համաձայն չէր իր եղբայրների հետ, ովքեր հանուն իրենց ազատության որոշել էին կիսել Ռանգիին և Պապային. երբ նրանք արեցին դա, Թաֆիրիմատեան զայրույթից ամբողջովին ոչնչացրեց իր եղբոր՝ Տանեի (անտառների և թռչունների աստված) անտառները, իսկ մյուս եղբորը՝ Տանգարոային (ծովի աստված) խեղդում էր իր ժառանգների հետ ծովում և այնքան ժամանակ էր հետապնդում Ռոնգոյին (մշակված բույսերի աստված) և Հաումա-տիկետիկեին (վայրի բույսների աստված), մինչև նրանք պաշտպանություն են գտնում իրենց մոր մոտ (մայր հողը փրկում է նրանց, թաքցնելով իր ներսում)։ Միայն Թումատաուենգան (ռազմի աստված) դիմակայեց եղբորը և հավերժ դարձան մրցակից ու թշնամի եղբայներ։ Որպեսզի պատերազմի իր եղբոր հետ, Թաֆիրիմատեան զորք է հավաքում իր զավակներից՝ ամպերից և քամիներից ։ Թաֆիրիմատեայի, իր եղբայրների վրա հարձակումը հանգեցրեց երկրի տարբեր տեղամասերի ջրածածկ լինելուն։ Թաֆիրիմատեայի մյուս ժառանգներն էին տարբեր տեսակի անձրևներն ու մառախուղները։

Թաֆիրիմատեան ապրում է երկնքում հոր՝ Ռանգիի և եղբոր՝ Ռեհուայի հետ (Սիրիուս աստղը)։

## Ծանոթագրություններ

## Գրականություն
* 
* 
* 

## Արտաքին հղումներ
* ''Tāwhirimātea — the weather''  Te Ara — the Encyclopedia of New Zealand հանրագիտարանում

Կատեգորիա:Աստվածներ այբբենական կարգով
Կատեգորիա:Մաորի դիցաբանություն
Ուանի ան Վալուա

**Ուանի ան Վալուա** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլլե Կոտրե կանտոնի կազմի մեջ։ Համայնքի շրջանը՝ Սուասսոն։

Համայնքի INSEE կոդը՝ 02568:

## Բնակչություն
2010 թվականի տվյալներով՝ համայնքի բնակչությունը կազմում է 142 մարդ։

## Տնտեսություն
2010 թվականին համայնքի 104 աշխատունակ (15-64 տարեկան) բնակիչներից 72-ը տնտեսապես ակտիվ էին, 32-ը՝ ոչ ակտիվ (ակտիվության ցուցանիշը կազմել է 69,2%, 1999 թվականին եղել է 66,7%)։ 72 տնտեսապես ակտիվ բնակիչներից աշխատում էին 68-ը (43 տղամարդ և 25 կին), գործազուրկ էին 4 մարդ (1 տղամարդ և 3 կին)։ 32 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 12-ը՝ թոշակառուներ, 10-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ուանի ան Վալուա 

Կատեգորիա:Ֆրանսիայի բնակավայրեր
WWE ունիվերսալ չեմպիոնատ

**WWE Ունիվերսալ չեմպիոնատ** (), պրոֆեսիոնալ ըմբշամարտի (ռեստլինգ) բարձրագույն չեմպիոնական տիտղոս «WWE» կազմակերպության «Raw» ապրանքանիշում։ Հանդիսանում է կազմակերպությունում գործող երկրորդ ծանրքաշային գոտին՝ ստեղծվելով 2016 թվականի հուլիսի 25-ին՝ ապրանքանիշային ընդլայնման շրջանակներում, որպես WWE աշխարհի չեմպիոնական տիտղոսի մրցակից, որն անցկացված դրաֆթի արդյունքում դարձել էր «SmackDown» ապրանքանիշի սեփականությունը։

## Ծանոթագրություններ

## Արտաքին հղումներ
* Տիտղոսի պատմությունը WWE.com կայքում

Կատեգորիա:Պրոֆեսիոնալ ըմբշամարտի չեմպիոնական տիտղոսներ
WWE SmackDown կանանց չեմպիոնատ

**WWE SmackDown կանանց չեմպիոնատ** (), պրոֆեսիոնալ ըմբշամարտի (ռեստլինգ) չեմպիոնական տիտղոս «WWE» կազմակերպության «SmackDown» ապրանքանիշի կին մարզիկների դիվիզիոնում։ Հանրությանը ներկայացվել է 2016 թվականի օգոստոսի 23-ին՝ որպես «Raw» ապրանքանիշում գործող WWE կանանց չեմպիոնական տիտղոսի մրցակից։

Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։

## Տես նաև
* NXT կանանց չեմպիոնատ
* WWE դիվաների չեմպիոնատ
* WWE կանանց չեմպիոնատ (1956-2010)
* WWE կանանց չեմպիոնատ

## Ծանոթագրություններ

Կատեգորիա:Պրոֆեսիոնալ ըմբշամարտի չեմպիոնական տիտղոսներ
Լուծվող թեյ

**Լուծվող թեյ** — թեյի խտանյութ է, որի պատրաստման համար անհրաժեշտ է թեյի խտանյութը լուծել սառը ջրի մեջ։

## Պատմություն
Առաջին փորձերը կատարվել են 10-12-րդ դարերում՝ Չինաստանում։ Այդ ժամանակ ստեղծվել էր թեյի թարմ տերևների հյութից չոր փոշու ստացման տեխնոլոգիան։ Այն ստանում էին թեյի տերևները ճզմելու և ստացված հյութը չորացնելու միջոցով։ Հյութի չորանալուց հետո ստացվում էին բյուրեղներ, որոնք լուծելով ջրի մեջ ստանում էինք թեյ։ Ստացված թեյը պահպանում էր իր մեջ սովորական թեյի բոլոր հատկությունները և համային առումով ավելի համեղ էր, բայց քանի որ 100 կգ թեյի տերևներից ստացվում էր 400 գրամ լուծվող թեյ, այդ պատճառով թեյը բավականին թանկ էր։

## Ժամանակակից լուծվող թեյ

### Տեխնոլոգիա
Ժամանակակից լուծվող թեյը պատրաստում են թեյի տերևների անմիջական վերամշակմամբ հյութի ստացման մեթոդով, կամ բարձր խտությամբ թեյից. Առաջին մեթոդը կիրառվում է թեյ արտադրող երկրներում (Հնդկաստան, Շրի Լանկա), երկրորդը' Եվրոպայում և ԱՄՆ-ում, որտեղ որպես հիմնական հումք օգտագործվում է չոր թեյը։ Ժամանակակից տեխնոլոգիաներով պատրաստված լուծվող թեյը բավականին բավականին էժան է։

Տեխնոլոգիայի դետալները տարբեր արտադրողների մոտ տարբեր են և պահվում են գաղտնի, բայց արտադրության ցիկլը նույնն է՝

### Տարածումը
Լուծվող թեյը դարձել է տարածված զարգացած երկրներում 1960-ական — 1970-ականների շրջանում։ Բայց թեյը չի տարածվել այն երկրներում, որոնք արտադրում էին սովորական թեյ, քանի որ այդ երկրները մինչ օրս պահպանում են իրենց թեյ ըմպելու ավանդությունը։

## Արտաքին հղումներ
* Վ. Վ. Похлебкин. Թեյ, նրա պատմությունը, հատկությունները և օգտագործումը. Գլուխ 4

Կատեգորիա:Թեյ
Նեսթի

**Nestea** (*NES- NEStle-ի անվանման հապավում և TEA - թեյ*), սառը թեյը արտադրվում է Կոկա-Կոլա և Nestlé ընկերությունների կողմից։ Գրանցված է Societe des Produits Nestlé S. A. ապրանքային նշանի տակ։ Բրենդը հայտնվել է 1948 թվականին Գերմանիայում։ Nestea-ի ամենամեծ մրցակիցը Unilever/PepsiCo ընկերության Lipton սառը թեյն է։ Այս մրցակցությունը խթանում է երկու ընկերությունների զարգացմանը և նոր տեսակների արտադրությանը։

2012 թվականի հունվարին հայտարավել է, որ մինչև տարեվերջ կդադարեցվի Nestlé և Կոկա-Կոլա ընկերությունների համագործակցությունը։ Nestlé-ն պահպանել է Nestea անվանումը կրելու իրավունքը, իսկ Կոկա-Կոլան շարունակել է նույն ըմպելիքը արտադրել  Fuze ապրանքանիշի տակ։

## Կազմ
ձախից|մինի|Լիմոնի համով Nestea թեյի մասին տեղեկատվություն|313x313փքս
Բաղադրություն՝ ջուր, շաքարավազ, թթվայնության կարգավորիչներ (կիտրոնաթթու, նատրիումի ցիտրատ), բնական բուրավետիչներ, սև թեյի էքստրակտ, կիտրոնի հյութ 0,1 %, ասկորբինաթթվի հակաօքսիդանտ։

## Nestea-ն աշխարհում
Nestea հասանելի է Արուբայում, Ավստրալիայում, Ավստրիայում, Բելգիայում, Բոսնիա և Հերցեգովինայում, Բրազիլիայում, Բուլղարիայում, Կանադայում, Կայմանյան կղզիներում, Չիլիում, Չինաստանում, Կոլումբիայում, Կոստա Ռիկայում, Խորվաթիայում, Կիպրոսում, Չեխիայի Հանրապետությունում, Դանիայում, Էկվադորում, Հասարակածային Գվինեայում, Էստոնիայում, Ֆինլանդիայում, Ֆրանսիայում, Գերմանիայում, Հայաստանում, Հունաստանում, Հունգարիայում, Իսլանդիայում, Հնդկաստանյում, Ինդոնեզիայում, Իռլանդիայում, Իսրայելյում, Իտալիայում, Ղազախստանում, Լատվիայում, Լիբանաում, Լիտվայում, Լյուքսեմբուրգում, Մակաոում, Մակեդոնիայում, Մալթայում, Մալայզիայում, Մեքսիկայում, Մոնղոլիայում, Մարոկկոյում, Նիդեռլանդներում, Նոր Զելանդիայում, Նորվեգիայում, Պանամայում, Ֆիլիպիններում, Լեհաստանում, Պորտուգալիայում, Կորեայի Հանրապետությունում, Ռումինիայում, Ռուսաստանում, Սենթ Քիթս և Նևիում, Սերբիայում, Սլովակիայում, Հարավային Աֆրիկում, Իսպանիայում, Շվեդիայում, Թայվանում, Թայլանդում, Թուրքիայում, Ուկրաինայում, ԱՄՆ-ում, Պերույում, Վենեսուելայում և այլն։ Nestea ամենամեծ շուկաներն են Միացյալ Նահանգները, Կանադան, Ավստրալիան, Թայվանը, Իտալիան, Իսպանիան, Շվեյցարիան, Գերմանիան և Վիետնամը։

Շրի Լանկայում, Nestea-ն բավականաչափ տարբերվում է, քանի որ արտադրվում է տաք, սառը, կաթնային, և այլ տեսակներով։

Իսրայելը, Էկվադոր, Կանադան, Մեքսիկան եւ Միացյալ Նահանգները այն երկրներն են, որտեղ առկա է դիետիկ Nestea-ն։

## Արտաքին հղումներ
* **[http://www.nestea.com nestea.com] ** - Nestea ընկերության պաշտոնական կայք

## Աղբյուրներ
* https://www.nestea.com/ 

Կատեգորիա:Թեյ
Կատեգորիա:Ոչ ալկոհոլային խմիչքներ
Սյուզան Բենեթ

**Սյուզան Բենեթ** (, ), թատրոնի, կինոյի և ձայնագրության ամերիկացի դերասանուհի, երգչուհի։ Առավել հայտնի է որպես Apple Siri-ի ամերիկյան ձայն, որն առաջին անգամ հայտնվել է 2011 թվականի հոկտեմբերի 4-ին, iPhone 4S-ում։

## Վաղ տարիներ
Ծնվել է Նյու Յորք նահանգի Քլինթոն քաղաքում։ Հաճախել է Քլինթոնի կենտրոնական դպրոցի վարժարանը։ 1967 թվականին հաճախել է Փեմբրոքի քոլեջի ուսումնարանը, բայց 1971 թվականին ավարտել է Բրոուն համալսարանի ուսումնարանը, երբ երկու ուսումնարանները միացան։

Ուսումնառության տարիներին Բենեթը ցանկություն ուներ ուսուցչուհի դառնալու։ Նրա թատերական կյանքի մաս կազմեց Sock and Buskin ընկերության թատերական ներկայացումները, ինչպես նաև «Chattertocks» խմբի անդամ էր և երգում էր այդ խմբում։

## Կարիերա
Բենեթի կարիերան սկսվել է 1974 թվականին, երբ նկարահանվել է Ատլանտայի առաջին միջազգային բանկի Tillie the All-Time Teller երաժշտական գովազդում։ Նա ձայնագրել է Delta Air Lines համակարգի հաղորդագրությունների համար ամբողջ աշխարհում, ինչպես նաև ձայնագրվել է կրթական ծրագրերի ապահովման շատ ծրագրերում ՝ GPS նավիգացիոն համակարգ, հեռախոսային համակարգեր։ Բենեթի ձայնը օգտագործվել է նաև տեղական և ազգային մի շարք գովազդային հոլովակներում՝ Ford, Coca-Cola, Fisher-Price, McDonald, The Home Depot, Goodyear, VISA, Micy’s, Hot Pockets, Club Med, Cartoon Netword և այլն։

1994 թվականին առաջադրվել է CableACE Award մրցանակաբաշխության Talk Show Series կատեգորիայում՝ որպես «Խաչաձև կրակ» հեռուստասերիալի պրոդյուսեր։

## Անձնական կյանք
Բրոունի համալսարանում ուսումնառելու տարիներին Բենեթը ծանոթացել է Քորթ Բենեթի հետ։ Նրանք այժմ բնակվում են Ջորջիա նահանգի Ատլանտա քաղաքում։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Բրաունի համալսարանի շրջանավարտներ
Կատեգորիա:Թատրոնի դերասանուհիներ
Կատեգորիա:Հնչյունավորողներ
Կատեգորիա:Հունվարի 29 ծնունդներ
Օգատա Ջեկո

**Օգատա Ջեկո** (, ), ճապոնացի նկարիչ և գծանկարիչ, Յուկիյո-ե ժանրի վարպետ։

## Կենսագրություն և աշխատանքներ
Օգատա Ջեկոյի աշխատանքները ունեն նմանություններ Կիկուտի Յոսայի ստեղծագործությունների հետ։ Նրա վրա մեծ ազդեցություն է ունեցել Կացուշիքա Հոքուսայը առավելապես իր «Ֆուզի լեռան 100 տեսարաններ» շարքով։ Ավելի ուշ Օգատան ստեղծում է իր յուրահատուկ նկարչական ոճը՝ ճապոնական գեղանկարչության տարրերով։

Նկարչի աշխատանքներն ունեին մեծ հանրաճանաչություն ոչ միայն Ճապոնիայում, որտեղ նրան հովանավորում էր կրթության և գիտության նախարարությունը, այլ նաև Ճաապոնիայի սահմաններից դուրս։ Դրանք ցուցադրվել են 1892 թվականի Չիկագոյի միջազգային ցուցահանդեսում, 1900 թվականին Փարիզում տեղի ունեցած Միջազգային ցուցահանդեսում, 1910 թվականի Ճապոնա-բրիտանական ցուցահանդեսում՝ Լոնդոնում։ Առաջին ճապոնա-չինական պատերազմի ժամանակ Օգատան եղել է ռազմական նկարիչ, և նրա գործն էր ջրում և ցամաքում տեղի ունեցող ռազմական գործողությունները նկարներով պատկերելը։ Նրա գրաֆիկական շարքերից շատերը դարձել են ռազմական քարոզչական պաստառներ (Օրինակ․ Առաջին ճապոնական պատերազմը)։

## Պատկերասրահ


Ogata Gekko - Ryu sho ten edit.jpg
Blacksmith Munechika, helped by a fox spirit, forging the blade Ko-Gitsune Maru, by Ogata Gekkō.jpg
Ogata Gekko General Major Odera Yasuzumi in the Battle of Weihaiwei.jpg
Emperor-Go-Daigo-by-Ogata-Gekko-1904.png
Brooklyn Museum - Woman's Customes and Manners - Ogata Gekko.jpg
Brooklyn Museum - Odori Dancer - Ogata Gekko.jpg
Brooklyn Museum - Print from Series "Women's Customs and Manners" - Ogata Gekko.jpg
Gekko Wrestlers 1899.jpg
Horibe Yahei Kanamaru.jpg
Senba Saburobē Mitsutada.jpg


## Ծանոթագրություններ

## Գրականություն
* Donald Keene; Anne Nishimura Morse; Frederic A Sharf and Louise E Virgin. (2001). *Japan at the Dawn of the Modern Age: Woodblock Prints from the Meiji Era, 1868—1912.* Bosont: Museum of Fine Arts. ISBN 0878466193, ISBN 9780878466191; ISBN 0878466207, ISBN 9780878466207;
* Nussbaum, Louis Frédéric and Käthe Roth. (2005). «Ogata Gekkō» in *Japan Encyclopedia.* Cambridge: Harvard University Press. ISBN 0-674-01753-6, ISBN 978-0-674-01753-5;

## Արտաքին աղբյուրներ
* Ագատա Ջեկոյի նկարները ShogunGallery.com կայքում
* Ագատա Ջեկոյի նկարները MatsuGallery.com կայքում 

Կատեգորիա:Ճապոնացի նկարիչներ
Աֆրիկ Սիմոն

**Աֆրիկ Սիմոն** (Afric Simone, հաճախ անվանում են` Աֆրիկ Սայմոն, իրական անունը` Էնրիկե Սիմոն (Henrique Simone), ), 1970-1980-ական թվականների հայտնի երգիչ։

## Կենսագրություն
Աֆրիկ Սիմոնը ծնվել է Բրազիլիայի Սան-Պաուլու քաղաքում։ Հայրը բրազիլացի էր, իսկ մայրը` ծնունդով Մոզամբիկից։ Երբ նա 9 տարեկան էր` հայրը մահացավ, որից հետո նա մոր հետ տեղափոխվել է Մոզամբիկ և բնակություն հաստատել Մապուտու քաղաքում։ Այնտեղ Էնրիկեն ելույթներ էր ունենում տեղի երաժշտական խմբերից մեկում, երգում էր և հարվածային գործիքներ նվագում։ Ոգևորվելով նրա ելույթներից, նրա մենեջերը առաջարկել է մեկնել Լոնդոն, որտեղ էլ սկիզբ է առել նրա պրոֆեսիոնալ կարիերան։ Այդ ժամանակ նա 18 տարեկան էր։

Գիշերային ակումբներում մի քանի տարի աշխատելուց հետո, Աֆրիկ Սիմոնը տեղափոխվել է Գերմանիա, որտեղ ձայնագրել է իր առաջին ալբոմը։ Սակայն առաջին փորձն անհաջող էր, քանի որ պրոդյուսերի պնդմամբ բոլոր երգերը հնչում էին գերմաներեն լեզվով։ 1974 թվականին նրա դեբյուտը կայացավ «Mr. Barracuda»երգով, իսկ 1975 թվականին թողարկվեցին «Ramaya» և «Hafanana» հիթերը։

Բացի գերմաներենից, Աֆրիկ Սիմոնը խոսում է նաև անգլերեն, պորտուգալերեն, ֆրանսերեն, իսպաներեն և աֆրիկյան տարբեր լեզուներով։ Նրա երգերի հաջողությունը կախված էր այն հանգամանքից, որ եվրոպական հնչողությունը խառնվում էր սվահիլի լեզվին։ «Ramaya» ալբոմի վաճառքը անցել է 30 միլիոնի սահմանը։ 1979 թվականին, հեռուստատեսային համերգին մասնակցելու համար, Աֆրիկ Սիմոնը այցելել է նաև ԽՍՀՄ։

Afric Simone-ը շարունակում է ելույթները եվրոպական և ասիական տարբեր երկրներում։

## Անձնական կյանքը
Վերջին տարիներին Աֆրիկ Սիմոնը բնակվում է Բեռլինում ` իր ռուս կնոջ հետ։ Ունի որդի։ Ներկայումս ակտիվորեն մասնակցում է տարբեր հեռուստատեսային շոուների` Ֆրանսիայում, Գերմանիայում, Իտալիայում և այլ երկրներում։

## Ալբոմները
* 1974 — Mr. Barracuda
* 1975 — Ramaya
* 1976 — Aloha Playa Blanca
* 1978 — Boogie Baby
* 1984 — The Best of Afric Simone (válogatás)
* 1990 — Afro-Lambada
* 1998 — Hafanana
* 2000 — Best of Afric Simone (válogatás, CD)

## Սինգլները
* 1965 — Black Dynamit / Monsieur Afrique (Ariola)
* 1969 — El Matador / Mosquito (Teldec)
* 1970 — Washboard Man / Harana (Polydor)
* 1970 — Ich bin der größte Lacher / Mr. Watussi (Telefunken)
* 1971 — Feuer-Feuer-Feuer / Salt-Lake-City-Train (Ariola)
* 1972 — Barracuda / Hey Safari (BASF)
* 1974 — Barracuda / Humbala (Ariola)
* 1975 — Ramaya / Piranha
* 1975 — Hafanana / Sahara
* 1976 — Aloha / Marabu
* 1976 — Playa Blanca / Marabu
* 1977 — Maria Magdalena / July
* 1979 — Me Gusta Bailar / Jambo Jambo
* 1980 — China Girl
* 1982 — Maria, Sexy Bomba de Paris
* 1983 — Lady Madonna Shanghai
* 1990 — Afro Lambada

## Ծանոթագրություններ

Կատեգորիա:Անձինք այբբենական կարգով
Կատեգորիա:Գերմանացի երգիչներ
Կատեգորիա:Երաժիշտներ այբբենական կարգով
Արթուր Աղասյան

**Արթուր Աղասյան** (), հայ ֆուտբոլիստ, հանդես է գալիս հարձակվողի դիրքում։

## Կարիերա
Երկու մրցաշրջան հանդես է եկել Հայաստանի առաջին առաջնությունում, «Փյունիկ 2-ի» կազմում, մրցաշրջաններում դարձել է 31 գոլի հեղինակ։ 2005 մրցաշրջանում «Փյունիկի» կազմում նույնպես դարձել է 2 գոլի հեղինակ, իսկ նրա թիմը դարձել է առաջնության հաղթող։ 2006 թվականին «Փյունիկը» Արթուրի հետ միասին մասնակցեց ԱՊՀ երկրների առաջնությանը, Արթուրը 2 խաղում դարձել է 1 գոլի հեղինակ, իսկ Հայաստանի առաջնությունում, «Ուլիսի» կազմում, դարձել է 1 գոլի հեղինակ։

Երկու մրցաշրջան հանդես է եկել Կալիֆոռնիայի «Վենտուրա Կաունտի Ֆյուժի» ֆուտբոլային ակումբում։ Մասնակցել է USL Premier Development League-յին։ 2009 թվականին «Վենտուրա Կաունտի Ֆյուժի»-ի կազմում դարձել է առաջնության հաղթող։ Հետագայում փորձաշրջան է անցել ամերիկյան «Չուվաս ԱՄՆ» ֆուտբոլային ակումբում։ 2011 մրցաշրջանում «Ռեալ Սոլտ Լեյք» ֆուտբոլային ակումբի կազմում խաղացել է 4 խաղ։ 2012 թվականին, լինելով կալիֆոռնիական «Կալ» ֆուտբոլային ակումբի խաղացող, մասնակցեց սիրողական մի առաջնության, որտեղ 4 խաղերում դարձավ 3 գոլի հեղինակ։

## Ծանոթագրություններ

## Արտաքին հղումներ
* 
* Профиль на Footballdatabase.eu 

Կատեգորիա:Տղամարդկանց ֆուտբոլի հարձակվողներ
Եփրատի վահան (ռազմագործողություն)

**«Եփրատի վահան» ռազմագործողություն»** (), ռազմական գործողություն, որը իրականացրել Թուրքիայի զինված ուժերը Սիրիայի ազատ բանակի օժանդակությամբ՝ ընդդեմ ԻԼԻՊ-ի գրոհայինների։ Ռազմագործողությունը տեղի է ունեցել Ջարաբուլուս քաղաքում։

Թուրքիայի նախագահ Ռեջեփ Թայիփ Էրդողանը հայտարարել է, որ ռազմագործողությունը ուղղված է ԻԼԻՊ-ի և «Թուրքիայի անվտանգությանը սպառնացող Սիրիայի քրդերի դեմ»։

## Նախապատրաստում և ռազմագործողության սկիզբը
2016 թվականի օգոստոսի 20-ին գրոհայինների մեծ խումբը, շուրջ 50 մեքենաներով, հարձակում կատարեց Սիրիա-թուրքական սահմանի վրա գտնվող Ջարաբուլուս քաղաքի վրա։

Օգոստոսի 22-ին, ի պատասխան Գազիանթեփեում տեղի ունեցած ահաբեկչության, Թուրքիայի զինված ուժերը հասցրել են 60 ավիահարված ԻԼԻՊ-ի և քրդերի դիրքերին և հենակետերին։ Քարքամըշի բնակիչները ռազմագործողության սկզբից ևեթ արդեն իսկ տարհանվել էին։

Օգոստոսի 24-ի վաղ առավոտյան թուրքական զինուժը գնդակոծեց Ջերաբուլուսում գրոհայինների հենակետերին։ Այդ ընթացքում Թուրքիայի ռազմաօդային ուժերը հասցրեցին 11 ավիահարված։ Ավելի ուշ, թուրքական տանկերը հատել են սահմանը և միանալով Սիրիայի ազատ բանակի ուժերին, գրոհեցին քաղաքը։ ԱՄՆ-ն հայտարարել է, որ ԻԼԻՊ-ի դեմ պայքարում կապահովի օդային պաշտպանությունը։ Մի քանի ժամ անց, հարձակման սկզբնական շրջանում, թուրքական հատուկ ջոկատները և Շամ- Լեգիոնը իրենց հսկողության տակ վերցրեցին Տալ Կատիլա բնակավայրը։
Միևնույն օրը գրոհայինները լքեցին քաղաքը և այն գրավվեց առանց մարտերի։ ԻԼԻՊ-ի գրոհայինները նահանջեցին դեպի Էլ Բաբ։

## Թուրքիայի և ԱՄՆ-ի պահանջները
Օգոստոսի 25-ին թուրքական իշխանությունները պահանջեցին, որ քրդական կամավորական ջոկատները անցնեին Եփրատ գետի արևելյան ափը՝ սպառնալով, որ հակառակ դեպքում կհարձակվեն Սիրիայի հյուսիսային շրջանների վրա։ Թուրքիայի պաշտպանության նախարար Ֆիքրի Ըսիքը հայտարարեց, որ Սիրիայում թուրքական զինվորական օպերացիան ունի երկու նպատակ․ ապահովել Սիրիա-թուրքական սահման և հասնել նրան, որ «այնտեղ քրդեր չմնան»։ Թուրքական կառավարությունը մտահոգված է, որ Սիրիայում քրդերի հաջողությունները կարող են հանգեցնել Թուրքիայի քրդերի ապստամբությանը։ Անկարայում պաշտոնական այցով գտնվող ԱՄՆ փոխնախագահ Ջո Բայդենը նույնպես պահանջեց, որ Սիրիայի դեմոկրատական ուժերը կատարեն Թուրքիայի պահանջները, սպառնալով, որ հակառակ դեպքում ԱՄՆ-ն կդադարի օգնել կամավորական ջոկատներին։

## Ծանոթագրություններ

Կատեգորիա:2016 հակամարտություններ
Կատեգորիա:2017 հակամարտություններ
Կատեգորիա:Թուրքիայի ճակատամարտեր
Կատեգորիա:Թուրքիայի պատերազմներ
Կատեգորիա:Սիրիական ճգնաժամ
Կատեգորիա:Սիրիայի քաղաքացիական պատերազմում Թուրքիայի ռազմական գործողություններ
Սամոթրակի

**Սամոթրակի**, **Սամոֆրակի**, **Սամոթրակիա**, **Մատրակի** (, Σάμος Θρηϊκίη, *Samothrāce*), հունական կղզի Եգեյան ծովի հյուսիսային հատվածում, Թրակիայի ափերից հինգուկես մղոն հեռավորության վրա, Լեմնոս, Իմբրոս և Թասոս կղզիների միջև։ Դասվում է «Հյուսիսային Սպորադներ»-ի խմբին։ Գտնվում է Ալեքսանդրուպոլսից 44,5 կմ (24 ծովային մղոն) հեռավորության վրա։

Բնակչությունը՝ 2859 բնակիչ (2011 թվականի դրությամբ)։ Խոշորագույն քաղաքը և նավահանգիստը Կամարյոտիսան է։

## Անվան ծագումնաբանություն
Կղզու անվանումը նշանակում է, որ դա Թրակիայի Սամոսն է՝ ի տարբերություն այլ հունական Սամոս կղզու։

## Աշխարհագրություն
Կղզին լեռնային է, ունի 17 կմ երկարություն։ Սամոս լեռը (1525 մ բարձրություն), որը վեր է խոյանում կղզում, հին ժամանակներից ծովային կողմնորոշիչ էր ծառայում։

## Պատմություն
Ըստ ավանդության, հենց Սամոթրակի կղզու վրա Մակեդոնիայի արքա Փիլիպոս II-ը և նրա կինը՝ Օլիմպիադան բեղմնավորել են իրենց որդուն՝ Ալեքսանդր Մակեդոնացուն։

Կղզուն համաշխարհային հայտնիություն է բերել արձանը, որը 1863 թվականին հայտնաբերվել է կղզու վրա և այժմ գտնվում է փարիզյան Լուվրում՝ Նիկե Սամոթրակիայից (Նիկե Սամոթրակեցի)։

Մ.թ.ա. 70 թվականին կղզին դարձել է Հռոմեական կայսրության նահանգը, իսկ դրա փլուզումից հետո կղզին մինչև 1204 թվականը դարձել է բյուզանդական, այնուհետև անցնում է վենետիկցիների և ջենովացիների ձեռքը։ Թուրք-օսմանները գրավում են կղզին 1457 թվականին։

1821 թվականին, հունական հեղափոխության սկզբին թուրքերը կոտորել են կղզու գրեթե ամբողջ բնակչությունը։ Դատարկված կղզին հետագա տարիների ընթացքում բնակեցվել է հարևան կղզիներից եկած հույներով։

Կղզին ազատագրվել է հունական նավատորմի կողմից 1912 թվականի հույն-թուրքական պատերազմի ժամանակ։

Կղզու արևմտյան, հարթավայրային հատվածում զարգացած է գյուղատնտեսությունը։ Կենտրոնում տեղակայված են նոսր բնակեցված լեռնային շրջանները։ Զարգացած է էկոլոգիական և ծովափնյա տուրիզմը։

## Բնակավայրեր
* Ալոնիա (251 բնակիչ)
* Անո-Կարյոտա (15 բնակիչ)
* Դաֆնե (11 բնակիչ)
* Իսոմատա
* Կամարյոտիսա (969 բնակիչ)
* Կաստելիոն
* Կատո-Կարյոտա (37 բնակիչ)
* Կարասյա
* Կիտադա
* Լակոմա (329 բնակիչ)
* Մակրիլյես (9 բնակիչ)
* Մնիմոտիա
* Պալեոպոլիս (25 բնակիչ)
* Պերասմատա
* Պրոֆիտիս-Իլիաս (214 բնակիչ)
* Ռեմբուցադիկա
* Սամոտրակի
* Թերմա (74 բնակիչ)
* Քսիրոպոտամոս (39 բնակիչ)

## Բնակչություն

## Ծանոթագրություններ

## Արտաքին հղումներ
* Սամոթրակիի պաշտոնական կայք 

Կատեգորիա:Աթենական ծովային միության անդամներ
Կատեգորիա:Եգեյան ծովի կղզիներ
Կատեգորիա:Թրակիա
Կատեգորիա:Կղզիներ այբբենական կարգով
Կատեգորիա:Հին Հունաստանի աշխարհագրություն
Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հունաստանի կղզիներ
Domino (երգ)

**«Domino»**, բրիտանացի երգչուհի Ջեսսի Ջեյի երգը նրա դեբյուտային *[[Who You Are]]* ալբոմից։ Երգը թողարկվել է որպես ալբոմի հինգերորդ սինգլ։ Երգի հեղինակները եղել են Jessie J-ը, Dr. Luke-ը, Քլոդ Քելլին, Մաքս Մարտինը և Հենրի Վալտերմը։ Պրոդյուսերները եղել են Dr. Luke-ը և Cirkut-ը։ Երգը հասել է առաջին հորիզոնականի բրիտանական հիթ շքերթում՝ դառնալով Բրիտանիայում համար երկրորդ սինգլը, որ գլխավորել է հիթ-շքերթը, և ալբոմի վեցերորդ սինգլը, որը ընդգրկվել է Բրիտանական հիթ-շքերթի առաջին տասնյակում։ Billboard Hot 100 հիթ-շքերթում երգը հասել է վեցերորդ հորիզոնականին՝ դառնալով Ջեսսիի ամենահանրահայտ սինգլն Ամերիկայում։

## Երգի մասին
«Domino»-ն պարային ստեղծագործություն է դիսկո և R&B ժանրերի տարրերով։
2011 թվականի հուլիսին Ջեսսին թվիթերյան իր կայքէջում հրապարակել է երգից 21 վայրկյան տևողությամբ հատված։ Երգի պրեմիերան կայացել է 2011 թվականի օգոստոսի 16-ին Jessie J-ի YouTube-ի կայքէջով։
MTV Buzzworthy-ին տված հարցազրույցում երգչուհին խոստովանել է, որ շատերը չէին հավատում այս երգի հաջողությանը, որովհետև այն տարբերվում է իր նախորդ աշխատանքներից։ Նաև Ջեսսին ավելացրել է, որ գրելուց առաջ լսել է այնպիսի երգիչների, ինչպիսիք են Ուիթնի Հյուսթոնը և Prince-ը։
Երգը գրված է սոլ մաժոր տոնայնությամբ, րոպեում 127 հարված տեմպով։

## Քննարկում
Երգը հիմնականում ստացել է դրական արձագանքներ քննադատների կողմից։ Նրանցից ոմանք գովել են Ջեսսիի ուժեղ վոկալը, իսկ մյուսները վատաբանել են երգը՝ երգի ոճը նմանեցնելով ամերիկացի երգչուհի Քեթի Փերրիի ոճին Ջեյմս Մասթերսոնը About.com-ից անվանել է «Domino» երգը «զարմանալի փոփ-երաժշտություն»։

## Երաժշտական տեսահոլովակ
Տեսահոլովակի պրեմիերան կայացել է 2011 թվականի դեկտեմբերի 26-ին։ Տեսահոլովակի ռեժիսորը եղել է Ռեյ Քեյը։ Միակ մարդը տեսահոլովակում Jessie J-ն է։

## Երգացանկ
*; Digital download
# «Domino» — 3:51

*; German CD single
# «Domino» — 3:51
# «Nobody’s Perfect» (Netsky Full Vocal Remix) — 4:55

*; Digital download — remix
# «Domino» (Rick & K-Night vs. Stefano Prada Remix) — 5:36

*; US Remix EP
# «Domino» — 3:51
# «Price Tag» (Shux Remix) (featuring Devlin) — 3:27
# «Who You Are» (Seamus Haji Remix Radio Edit) — 3:46
# «LaserLight» (featuring David Guetta) — 3:31
# «My Shadow» — 3:29
# «Domino» (Myon And Shane Remix) (Extended Mix) — 5:18

*; US promotional EP
# «Domino» — 3:51
# «Price Tag» (feat. B.o.B) — 3:42
# «Who You Are» — 3:50
# «LaserLight» (featuring David Guetta) — 3:31
# «My Shadow» — 3:29
# «Domino» (Myon And Shane Remix) (Extended Mix) — 7:04

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

Կատեգորիա:2011 երգեր
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Ջեսսի Ջեյի երգեր
Պրատեր

**Պրատեր** (), հանրային զբոսայգի և հանգստի գոտի Ավստրիայի մայրաքաղաք Վիեննայում։

Այն գտնվում էլեոպոլդստադտի հարավային մասում՝ մինչև Դանուբ գետ։ Զբոսայգին ձգվում է 5 կմ ափագծի երկայնքով։ Պուրակի անվանումը գալիս է լատիներեն *պրատում* () բառից, որը թարգմանաբար նշանակում է «մարգագետին»։

Հանգստի գոտու մեծ մասը ընդգրկում է այսպես կոչված «Կանաչ Պրատերը» (), որի մեջ ներառված է միջազգային տոնավաճառ, ձիարշավարան, մարզադաշտ, հեծանվահրապարակ և այլ սպորտային հրապարակներ։

Պրատերի հյուսիսում տեղակայված է «Վուրստելպրատերը» ()` ատրակցիոնների գոտին, որը հաճախ կոչվում է պարզապես Պրատեր։ Այգու այս հատվածում վեր է խոյանում մի մեծ անիվ, որը կառուցվել է 1896-1897 թվականներին անգլիացի ինժեներ Վալտեր Բազետի նախագծմամբ։

Անիվը կանգնեցվել է Ավստրո-Հունգարիայի կայսր Ֆրանց Յոզեֆ I-ի հիսուներորդ տարեդարձի կապակցությամբ։ 60 մետրանոց այս անիվը առաջարկում է տեսնել Վիեննան վերևից։ Այն համարվում է Վիեննայի խորհրդանիշներից մեկը։

Այգում է գտնվում նաև աշխարհի ամենաբարձր շղթա-ատրակցիոնը՝ «Պրատեր Թաուերը»։ Այս ատրակցիոնի պտտվող մասը բարձրանում է մինչև 117 մետր, որը համապատասխանում է 33 հարկանի շենքի բարձրության հետ։

## Ծանոթագրություններ

## Արտաքին հղումներ
* Պրատերի պաշտոնական կայք
* Պրատեր զբոսայգու մասին 
* Վիեննայի զբոսաշրջության պաշտոնական կայք. Պրատեր

Կատեգորիա:Վիեննայի զբոսայգիներ
Բավրա (այլ կիրառումներ)

**Բավրա**, կարող է վերաբերել՝
* Բավրա - հայաբնակ գյուղ Ջավախքում, Վրաստանի Ախալքալաքի շրջանում
* Բավրա - գյուղ Հայաստանի Շիրակի մարզում
Բատլեր շրջան (այլ կիրառումներ)

**Բատլեր շրջան**, կարող է վերաբերել՝
* Բատլեր շրջան - ԱՄՆ Ալաբամա նահանգի շրջաններից մեկը
* Բատլեր շրջան - ԱՄՆ Այովա նահանգի 99 վարչական միավորներից մեկը
* Բատլեր շրջան - ԱՄՆ Կանզաս նահանգի 105 վարչական միավորներից մեկը
* Բատլեր շրջան - ԱՄՆ Միսսուրի նահանգի 114 վարչական միավորներից մեկը
* Բատլեր շրջան - ԱՄՆ Նեբրասկա նահանգի 93 վարչական միավորներից մեկը
* Բատլեր շրջան - ԱՄՆ Փենսիլվանիա նահանգի 67 վարչական միավորներից մեկը
Գաստելուգաչե

**Գաստելուգաչե** (բասկերեն՝ Gaztelugatxe), կղզյակ է Բիսկայան ծոցի ափամերձ հատվածում, պատկանում է Բերմեո ինքնավարությանը Բասկերի Երկրում (Իսպանիա)

Կղզին միացված է մայրցամաքին ձեռակերտ կամրջով, որն անցնում է 241 աստիճաններ ունեցող ոլորապտույտ սանդուղքի։ Կղզու միակ կառույց է հանդիսանում Սան-Խուան-դե-Գաստելուգաչե (Doniene Gaztelugatxeko) մատուռը՝ կառուցված Հովհաննես Մկրտչի պատվին։ Հնագիտական գտածոներն այս տեղերում վկայում են այն մասին, որ մատուռը կառուցվել է դեռևս 10-րդ դարում։ Այսօր մատուռը գրեթե միշտ փակ է, մշտական ժամերգություններ այստեղ չեն լինում։

Այցելությունների ամենալավ ժամանակը գարունը և աշունն է։

## Ծագումնաբանություն
Գաստելուգաչե բառը ծագում է բասկերեն «gaztelu» բառից, որը նշանակում է «ամրոց» և «aitz»ը՝ «ժայռ», ձևավորելով «ժայռե ամրոց»։ Անունը կղզին ստացել է հեռվից ձեռակերտ սյուներ հիշեցնող բնական քարե կամարների շնորհիվ։

## Պատմություն
Ոչ մեծ վանքը կառուցվել է 10-րդ դարում։ Ինչպես ենթադրում են գիտնականները, մատուռի շինարարները եղել են տաճարականները։ Կղզու տարածքում հնագիտական պեղումների ժամանակ գտնվել են 9-րդ և 12-րդ դարերին թվագրվող միջնադարյան գերեզմաններ։

Բացի կրոնական նշանակությունից Գաստելուգաչե կղզին հանդիսանում է կարևոր ռազմական նշանակության օբյեկտ։ Այստեղ 1334 թվականին տեղի են ունեցել Բիսկայայի տիրակալ Խուան Նունյես դե Լարայի և Կաստիլիայի թագավոր Ալֆոնսո 11-րդի բախումները։

1593 թվականին կղզին գրավել և թալանել է Ֆրենսիս Դրեյկը։

18-րդ դարում Իսպանիայի քաղաքացիական պատերազմի ժամանակ Գաստելուգաչեն ենթարկվել է անգլիական զորքի հարձակմանը։ Կղզուց ոչ հեռու, Մաչիչակո (Matxitxako) հրվանդանի մոտ տեղի է ունեցել ծովային մարտ։

1978 թվականի նոյեմբերի 10-ին կղզում հրդեհ է բռնվում և մատուռը գրեթե ամբողջովին այրվում է։ Երկու տարի անց 1980 թվականի հունիսի 24-ին մատուռը նորից հանդիսավոր բացվեց։

## Պատկերասրահ

Պատկեր:Gaztelugatxe Connected.jpg
Պատկեր:Causeway to the Ermita de San Juan, Biskaia, Spain 02-2005.jpg
Պատկեր:San juan de gaztelugatxe.jpg
Պատկեր:Gaztelugatxe 4199995260.jpg
Պատկեր:Gaztelugatxe.jpg
Պատկեր: gaztelugatxe doniene 2.jpg|
Պատկեր: gaztelugatxe doniene baseliza.jpg|
Պատկեր: gaztelugatxe doniene baseliza 1.jpg|
Պատկեր: gaztelugatxe doniene baseliza 2.jpg|
Պատկեր: gaztelugatxe doniene baseliza 3.jpg|
Պատկեր: gaztelugatxe doniene baseliza 4.jpg|
Պատկեր: Gaztelugatxe doniene eskailarak 1.jpg|


## Արտաքին հղումներ
* Vista desde el mar de San Juan de Gaztelugatxe
* Ruta de Bermeo a Bakio pasando por San Juan de Gaztelugatxe

Կատեգորիա:Իսպանիայի կղզիներ
Կատեգորիա:Ատլանտյան օվկիանոսի կղզիներ
Պալացցո Կիջի

**Պալացցո Կիջի** (), պալատ Հռոմում, որը հանդիսանում է Իտալիական Հանրապետության կառավարության պաշտոնական նստավայրը։ 2014 թվականի փետրվարի 22-ից Պալացցո Կիջին զբաղեցնում է վարչապետ Մատտեո Ռենզին։ Պալացցո Կիջին գտնվում է Կոլոննա հրապարակում, Վիա դել Կորսո փողոցի վրա։

## Պատմություն
Պալատի կառուցումը սկսվել է 1562 թվականին Ջակոմո դելլա Պորտայի նախագծով և ավարտվել է 1580 թվականին Կառլո Մադերնայի կողմից։ Կառույցը պատկանում էր Ալդոբրանդինի ընտանիքին 1659 թվականից Կիջի ընտանիքը ձեռք բերեց այն։
Արդյունքում պալատը վերակառուցվեց Ֆելիչե դելլա Գրեկայի և Ջովան Բատտիստա Կոնտինիի կողմից։
Պալատն ունի 5 հարկ, լայն սանդղավանդակ, որն ուղղորդում է դեպի հյուրասենյակներ, շատրվաներով ձևավորված բակ, որը նախագծել է Ջակոմո դելլա Պորտան։ Սույն շատրվանը հետագայում կրկնօրինակվել է Հռոմի մի շարք վայրերում և այլ իտալական քաղաքներում։

1878 թվականին Պալացցո Կիջին դարձել է Իտալիայի թագավորությունում ավստրո-հունգարական դեսպանատան նստավայրը։ 1916 թվականին իտալական կառավարությունը ձեռք բերեց այն, և նրանում տեղակայվեց Գաղութային գործերի նախարարությունը։ Ավելի ուշ պալացցոն հատկացվեց Իտալիայի Արտաքին գործերի նախարարությանը։ 1961 թվականից Պալացցո Կիջին նախարարների խորհրդի ներկայացուցիչների պաշտոնական հանդիպման վայրն է (վարչապետի)։

Գրադարանային սրահը պատվիրել է Ագոստինո Կիջին 17-րդ դարի վերջում, որպեսզի այնտեղ տեղավորի կարդինալ Ֆլավիո Կիջիի հսկայական գրադարանը։ Նախագիծն իրականացրեց այդ ժամանակաշրջանի հայտնի ճարտարապետ Ջիովան Բատտիստա Կոնտինին։ Կիջիի գրադարանը կամ Կիջիանան ներառում է հազարավոր արժեքավոր ձեռագրեր, որոնց մեծ մասը Ալեքսանդր VII Պապի անձնական գրադարանից է։ Վերջինս եղել է Կիջի տոհմի անդամ։ Բենեդիկտոս XV Պապի ժամանակաշրջանում Վատիկանը փորձեց ձեռք բերել այս գրադարանը, սակայն չուներ անհրաժեշտ միջոցներ։ Ի վերջո Պիոս XI Պապի առաջադրանքով Պյետրո Տակկի Վենտուրին բանակցեց Բենիտո Մուսոլինիի նոր կազմավորված ֆաշիստական կառավարության հետ, և Վենտուրիին հաջողվեց համոզել Մուսսոլինիին նվիրաբերել գրադարանը Վատիկանին։

## Տես նաև
Այլ պալատներ Հռոմում, որտեղ տեղակայված են պետական կառույցներ՝
* Քուիրինալյան պալատ — Իտալիայի նախագահի նստավայր
* Պալացցո Մադամա - Իտալիայի Սենատի նստավայր
* Պալացցո Մոնտեչիտորիո - Իտալիայի դեպուտատների պալատ
* Պալացցո Կոսուլտա — Իտալիայի Սահմանադրական դատարանի նստավայր

## Արտաքին հղումներ
* History of Palazzo Chigi , Website of the Italian government

## Ծանոթագրություններ

Կատեգորիա:Հռոմի հուշարձաններ
Կատեգորիա:Ճարտարապետական հուշարձաններ
Եգիպտական թանգարան (Միլան)

**Եգիպտական թանգարան** (), թանգարան Միլանի Սֆորցա ամրոցում։

## Նկարագրություն
Սֆորցան Միլանի հայտնի ճարտարապետական կառույցներից մեկն է։ Այստեղ տեղակայված են մի շարք թանգարաններ, այդ թվում Միլանի հնագիտական թանգարանի եգիպտական բաժինը, Հին արվեստի թանգարանը, Սֆորցա ամրոցի պատկերասրահը, Երաժշտական գործիքների թանգարանը։

Եգիպտական թանգարանն ունի յոթ բաժին`

* Հին եգիպտական գրերի
* Փարավոնների
* Աստվածությունների և տոտալիտար աղանդների
* Եգիպտացիների առօրյա կյանքի 
* Հուղարկավորության ծիսակարգի
* Աքիլլե Վոլյանոյի կատարած պեղումների
* Մումիաների, սարկոֆագների և հուղարկավորության դիմակների

Մումիաների, սարկոֆագների և հուղարկավորության դիմակների բաժնում են գտնվում հունա-հռոմեական ժամանակաշրջանի Թեբեից պեղված մումիաներ և հին եգիպտական սարկոֆագներ, հուղարկավորության ծիսակարգի բաժնում կան պապիրուսներ Մեռյալների գրքից։

## Պատկերասրահ

1901 - Milano - Museo egizio - Libro dei morti (età tolemaica) - Foto Giovanni Dall'Orto - 14-Feb-2008.jpg|Թանգարանում պահպանված հատվածներ «Հին եգիպտական Մեռյալների գրքից»
Castello museo egizio milano.jpg|Մումիա
2017 - Milano - Museo egizio - Stele funeraria (sec VII-IV a.C.) - Foto Giovanni Dall'Orto - 14-Feb-2008.jpg|Հուղարկավորության սյուն (մ. թ. ա. 7-9-րդ դդ.)
1815 - Milano - Museo egizio - Mummia di epoca grecoromana, daTebe - Foto Giovanni Dall'Orto - 14-Feb-2008.jpg|Հունա-հռոմեական ժամանակաշրջանի մումիա Թեբեից
Museo egisio milano 01.jpg|Ամենեմհետ III (մ. թ. ա. 1842-1794)
Mummia di Ibis - epoca gerco romana - provenienza sconosciuta - Museo Egizio di Milano.JPG|Մումիա


## Տես նաև
*Սֆորցա ամրոց
*Հին Եգիպտոս

## Գրականություն
*

## Ծանոթագրություններ

## Արտաքին հղումներ
* http://www.milanocastello.it/ing/visitaSotterraneoEgizia.html 
* Le città d'arte:Milano, Guide brevi Skira, ed.2008, eutori vari
* Milano e provincia, Touring Club Italiano ed.2003, autori vari

Կատեգորիա:Եգիպտագիտություն
Կատեգորիա:Իտալիայի հնագիտական թանգարաններ
Կատեգորիա:Հնագիտական թանգարաններ
Կատեգորիա:Միլանի թանգարաններ
Կատեգորիա:Միլանի տեսարժան վայրեր
Իրիդիումի յոդիդ(IV)

**Իրիդիումի յոդիդ(IV)**, անօրգանական միացություն, իրիդիումի ու յոդաջրածնական թթվի աղը` IrI4 բանաձևով, սև բյուրեղներ, չի լուծվում ջրում։

## Ստացում
* Ամոնիումի հեքսաքլորիրիդատի(IV) եռացող լուծույթի ու կալիումի յոդիդի փոխազդեցությունից.
::\mathsf{(NH_4)_2[IrCl_6] + 4KI \ \xrightarrow{100^oC}\ IrI_4 + 2NH_4Cl + 4KCl }

## Ֆիզիկական հատկություններ
Իրիդիումի յոդիդը առաջացնում է սև բյուրեղներ, չի լուծվում ջրում, լուծվում է էթանոլում։

## Քիմիական հատկություններ
* Տաքացման պայմաններում քայքայվում է.
::\mathsf{IrI_4 \ \xrightarrow{100^oC}\ Ir + 2I_2 }

## Ծանոթագրություններ

## Գրականություն
* 
* 

Կատեգորիա:Իրիդիումի յոդիդներ
Հեռուստատեսային գովազդ

thumb|200px|Ամերիկյան հեռուստագովազդ
**Հեռուստատեսային գովազդ**, գովազդ հեռուստատեսությամբ։

Համարվում է գովազդի ամենազանգվածային (ամենադիտվող) և ամենաարդյունավետ տեսակը, սակայն դրանով իսկ ամենաթանկ տեսակն է գովազդատուի համար։ Բացի այդ պարզվել է, որ հեռուստագովազդը բարձրացնում է նաև նույն ապրանքի այլ տեսակների արդյունավետությունը, այսինքն՝ օրինակ գովազդի դիտումից հետո տպագիր մամուլում տեսած նույն տեսողական կերպարները ավելի մեծ տպավորություն են թողնում։

Իր ձևով հեռուստագովազդը կարող է լինել գովազդային հաղորդագրություն կամ տեսաֆիլմ (տեսահոլովակ)։

Հեռուստագովազդի թերություններից է դրա հակիրճությունը, որի պատճառով դրա շրջանակներում հնարավոր չէ ապրանքի մասին լիարժեք տեղեկություն հայտնել և հնարավոր չէ պատմել շատ ապրանքների մասին․ ի տարբերություն տպագիր գովազդի, որը մնում է թղթի վրա, հեռուստագովազդը, հայտնվելով էկրանին, այնուհետև անհետանում է։ Թերություններից մեկն է նաև դրա արժեքը։

Հեռուստագովազդի ամենազանգվածային տեսակը գովազդային հոլովակն է։ Գովազդային հոլովակները տարբերակվում են ըստ լայնածավալ (30 վայրկյան և ավել) և կարճ հոլովակներ (15-20 վայրկյան)։

## Պատմություն
ԱՄՆ-ում առաջին պաշտոնական վճարովի հոլովակը ցուցադրվել է 1941 թվականի հուլիսի 1-ին Նյու Յորքի WNBT հեռուստատեսությամբ՝ Բրուքլին Դոջերս և Ֆիլադելֆիա Ֆիլիս բեյսբոլի խաղից առաջ։ Այնտեղ գովազդվում էր Bulova ձեռքի ժամացույց, որի արտադրող ընկերությունը, ըստ տարբեր աղբյուրների, վճարել է գովազդի համար 4-9 դոլար (2016 թվականի տվյալներով՝ 67-151 դոլար)։

Մեծ Բրիտանիայում առաջին հեռուստագովազդը ցուցադրվել է 1955 թվականին սեպտեմբերի 22-ին ITV հեռուստաընկերությամբ։ Գովազդվում էր Gibbs SR ատամի մածուկ։

Ճապոնիայում առաջին գովազդային հոլովակը ցուցադրվել է 1963 թվականի օգոստոսի 28-ին Տոկիոյի Nippon Television հեռուստաալիքով։

## Տես նաև
* Գովազդ
* Գովազդային կարգախոս
* Գովազդային գործակալություն

## Ծանոթագրություններ

Կատեգորիա:Գովազդ
Լաթերանյան կոթող

**Լաթերանյան սյուն** (), ամենամեծ եգիպտական անտիկ կանգուն սյունն աշխարհում։ Այն նաև ամենաբարձր սյունն է Իտալիայում։ Բնօրինակը կշռում էր 455 տոննա, սակայն փլուզումից հետո վերականգնելիս կարճանում է 4 մետր, ըստ այդմ կշռում է 330 տոննա։ Սյունը տեղակայված է Լաթերանի բազիլիկի և Սան Ջիովանի Ադդոլորատա հիվանդանոցի դիմաց՝ Սան Ջիովանի ին Լաթերանո հրապարակում։

## Պատմություն
մինի|ձախից|Սյան մակագրությունները և հերոգլիֆները
Սկզբում սյունը կանգնեցված է եղել Ամոնի տաճարում, Կառնակում։ 4-րդ դարի սկզբին Կոստանդիոս Երկրորդը  Թեոդոսիոսի սյան հետ միասին նավով բերել է Ալեքսանդրիա։ Կայսրը մտադիր էր երկու սյուներն էլ տանել Հռոմեական կայսրության նոր մայրաքաղաք՝ Կոստանդնուպոլիս։

## Մեծ Կրկես
Մի քանի տասնամյակ Ալեքսանդրիայում մնալուց հետո Կոստանդիոս II սյունը տարավ Հռոմ 357 թվականին (իր առաջին այցելության ժամանակ)։ Սյունը կանգնեցվեց Ֆլամինիո եգիպտական սյան մոտ, որը Մեծ Կրկեսում տեղադրել էր Օգոստոս կայսրը Ք․ա․ 10 թվականին։
Երկուսն էլ այստեղ կանգուն մնացին մինչև 5-րդ դար։ Արևմտյան Հռոմեական կայսրության անկումից հետո Մեծ կրկեսը լքվեց, և արդյունքում սյուները փլուզվեցին։ Դրանք որոշ ժամանակ մնացին այնտեղ թաղված։

## Սան Ջիովանի ին Լաթերանո հրապարակ
Չնայած սյան կտորները հայտնաբերվեցին 14-15-րդ դարերի ընթացքում, սակայն լուրջ պեղումներ իրականացվեցին միայն Սիքստոս V Պապի օրոք։
Լաթերանյան սյան երեք կտորները վերահանվեցին 1587 թվականին։ Ճարտարապետ Դոմենիկո Ֆոնտանայի կողմից վերականգնելուց հետո՝ սյունը 4 մետր կարճացավ բնօրինակից։ 1588 թվականի օգոստոսի 9-ին այն կանգնեցվեց Լաթերանյան պալատի և բազիլիկի մոտ՝ համարվելով վերջին կանգնեցված անտիկ եգիպտական սյունը Հռոմում։ Սյան տեղում նախկինում գտնվել էր Մարկոս Ավրելիոսի հեծյալ արձանը, որը 1538 թվականին տեղափոխվեց Կապիտոլիում բլուր՝ Կամպիդոջլիո հրապարակ։

Սյան գագաթին խաչ է, իսկ պատվանդանը ձևավորված է եգիպտական պատմությունը ներկայացնող և Ալեքսանդրիայից Հռոմ նավարկությանը վերաբերող արձանագրություններով, ինչպես նաև նշվում է Կոստանդիանոս կայսեր մկրտության մասին։

## Տես նաև
* Լաթերան
* Մեծ Կրկես
* Լաթերանի բազիլիկ եկեղեցի
* Լաթերանյան պալատ
* Հռոմի կոթողների ցանկ

## Ծանոթագրություններ

Կատեգորիա:Հին Հռոմի ճարտարապետություն
Իսլանդական ճիմածածկ տներ

մինի|Ճիմածածկ տուն
**Իսլանդական ճիմածածկ տներ** (ըստ կառուցվածքի՝ գետնափոր կամ կիսագետնափոր տուն), հին ժամանակներում կառուցվել են Իսլանդիայում դժվար կլիմայի և այլ շինանյութի պակասության պատճառով՝ բնակչությանը ցրտից պաշտպանելու համար։ Այսպիսի տներն օգտագործվում էին 9-20-րդ դարերում։

Վիկինգները, կառուցելով փայտե տներ, արագորեն ոչնչացրին կղզու անտառների մի մասը։ Հիմա Իսլանդիան հարուստ չէ անտառներով, իսկ այն անտառները, որոնք կան, հիմնականում բաղկացած են սոճիներից, որոնք այդքան էլ հարմար չեն շինարարության համար։ Նոր ծառեր բերել Իսլանդիան նույնպես չկարողացավ, քանի որ չուներ բավարար քանակով նավեր բեռնափոխադրման համար։

Տները հետևյալ տեխնոլոգիայով էին կառուցվում․ շինհրապարակում առաձնացվում էր մի հատված` հարթ քարերով, դրանց վրա դրվում էր փայտե հիմնակմախք, որը պետք է կրեր իր վրա ճիմը։ Ամենամեծ սենյակում գտնվում էր օջախը, սենյակներից մեկում էլ տեղավորվում էին տնային անասունները։ 14-րդ դարում ճիմածածկ տները ունեցան էվոլյուցիոն փոփոխություն. մեկ մեծ տան փոխարեն սկսվեցին կառուցվել մի քանի փոքր տներ՝ իրար հետ կապված։

մինի|Ճիմածածկ տան ինտերիեր, Glaumbær թանգարան
Ճիմածածկ տները կառուցվում էին կիսագետնափոր։

Այս տների թերությունն այն է, որ իրենց մեջ խոնավություն են ներառում։

## Տես նաև
* Գետնատուն

## Ծանոթագրություններ

Կատեգորիա:Իսլանդիայի մշակույթ
Կատեգորիա:Շենքեր և կառույցներ
Մետոնի ցիկլ

[thumb|320px|right|Մետոնից ցիկլի 19 տարվա բացատրությունը անիվի տեսքով՝ նորալուսնի Զատկի [Հուլյան օրացույցով, 9-րդ դար]]

**Մետոնի ցիկլ,** 6939 օրերի, 14 ժամվա և 15 վայրկյանի ժամանակաշրջանն է, որը ծառայում է լուսնային ամսին և արևալուսնային օրացույցում Սիդերիկ պարբերությանը համապատասխանեցնելու համար։ Ցիկլը, որն առաջարկվել է աթենացի գիտնական Մետոնի կողմից, մ․թ․ա․ 433 թվականին, դարձավ հին հունական օրացույցի հիմքը։ Մետոնի ցիկլը կապված է մոտեցված (մի քանի ժամվա ճշտությամբ) հավասարման հետ․ 19 արևադարձային տարի = 235 լուսնային ամիսների, այսինքն ամեն 19 տարի լուսնային ցիկլն ավարտվում է արևային տարվա նույն օրը։

Մետոնի ցիկլի վրա հիմնված օրացույցը պարունակում էր 12 ամիսներից բաղկացած 12 տարի և 13 ամիսներից՝ 7 տարի (կցված ամսով)։ 125 ամիսները «լի էին»՝ 30 օրով, իսկ մյուս 110 «դատարկները»՝ 29 օրով։

Մետոնի ցիկլն օգտագործվում է ուղղափառ Զատկի ամսաթվի հաշվարկման համար։ Հավանաբար, Անտիկիթերայի սարքը ցուցադրում էր մետոնի ցիկլը։

## Տես նաև
* Լուսնի փուլեր
* Հրեական տոմար

## Ծանոթագրություններ

## Գրականություն
* 

Կատեգորիա:Աստղագիտության պատմություն
Կատեգորիա:Ժամանակը աստղագիտության մեջ
Կատեգորիա:Ժամանակի չափման միավորներ
Կատեգորիա:Օրացույց
Մհեր Ավանեսյան

**Մհեր Ավանեսյան** (1981, հունվարի 5, Արցախի Հանրապետություն), հայ կրկնակի անդամահատված լեռնադահուկորդ և մրցակցային նավաստի Արցախի Հանրապետությունից։

## Կենսագրություն
Մհեր Ավանեսյանը ծնվել է 1981 թվականի հունվարի 5-ին։ Ապրում է Արցախի Հանրապետությունում։ 1988 թվականին՝ յոթ տարեկան հասակում, նա հարվածել է բարձր լարման էլեկտրացանցին, որի արդյունքում զրկվել է երկու ձեռքերից։

1996 և 2000 թվականներին առագաստանավային սպորտաձևում նա մրցում էր ամառային պարալիմպիկ խաղերում, իսկ 1998, 2002 և 2006 թվականներին Հայաստանի հավաքականի կազմում մասնակցել է նաև ձմեռային պարալիմպիկ խաղերին՝ լեռնադահուկային սպորտ մարզաձևում։

Համարվում է պարալիմպիկ խաղերի այն եզակի մասնակիցներից, ովքեր մասնակցություն են ունեցել մրցույթին և՛ ձմռանը, և՛ ամռանը՝ տարբեր սպորտաձևերում։ 2010 թվականին հերթական անգամ մասնակցել է Վանկուվերում, իսկ 2014 թվականին՝ Սոչիում ընթացող պարալիմպիկ խաղերին։

## Ծանոթագրություններ

Կատեգորիա:Հայ մարզիկներ
Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Հաումիա-տիկետիկե

[thumb|right|260px|Հաումիա-տիկետիկե մաորիների մոտ զուգուրդվում է [պտերի հետ:]]
**Հաումիա-տիկետիկե** (Haumia-tiketike կամ Haumia), մաորի դիցաբանության մեջ վայրի բույսերի (որոնք աճեցված չեն գյուղատնտեսական միջավայրում) աստվածը։

## Պատմություն
Հաումիան երկնքի աստված Ռանգիի և երկրի աստված Պապայի զավակն է, ով իր եղբայների հետ (բացի Թաֆիրիմատեայից) որոշել էին բաժանել իրենց ծնողներին։ Քամիների և ամպրոպի ասպված Թաֆիրիմատեան միակ եղբայն էր, ով չէր ցանկանում բաժանել երկիրն ու երկիրը, այդ իսկ պատճառով նա սկսեց հետապնդել Հաումիային՝ ցանկանալով սպանել նրան։ Մայր հողը փրկում է Հաումիային, թաքցնելով իր ներսում։ Ավելի ուշ ռազմի աստված Թումատուենգան նկատեց, որ իր եղբոր՝ Հաումիայի մազերը աճում են հողից խոտի տեսքով։

Հաումիա-տիկտիկեն հանդիսանում է իր եղբոր՝ Ռոնգոյի հակադրությունը, ով գյուղատնտեսական մշակաբույսերի աստվածն է։

Հաումիան մաորիների մոտ ասոցացվում է պտերի հետ (տեսակ՝ Pteridium esculentum), որը մաորիների համար եղել է տեղի բնակչության սնունդ։ Այն հանդիսանում է սնունդ ամռան համար, սակայն օգտագործում են նաև ձմռանը՝ չորացրած տեսքով։

Կան լեգենդի այլ տարբերակներ, որտեղ Հաումիան անտառների աստված Տանեի որդին է, ում անտառները Թաֆիրիմատեան զայրույթից ոչնչացրել էր։

## Ծանոթագրություններ

## Գրականություն
* 
* 
* 
* 
* 

Կատեգորիա:Աստվածներ այբբենական կարգով
Կատեգորիա:Մաորի դիցաբանություն
Արտակ Անդրիկյան

**Արտակ Անդրիկյան** (), հայ ֆուտբոլիստ, խաղում է երևանյան «Ուլիս» ֆուտբոլային ակումբում, կիսապաշտպան։ Ուլիսի հետ պայմանագիր է ստորագրել 2010 թվականի փետրվարի։

## Ակումբային կարիերա
Արտակը «Փյունիկ» ֆուտբոլային ակումբի տաղանդավոր սաներից մեկն է։ Արտակը հիմնական կազմում տեղ գտավ իր դուբլից հետո։ «Փյունիկ-2-ի» կազմում անցկացրել է 5 խաղ, որից հետո տեղափոխվել է գլխավոր թիմ։ Նույն թվականին Արտակը մի ամբողջ խաղ անցկացրել է խաղադաշտում, Հայաստանի սուպերգավաթի առաջնության «Միկայի» դեմ խաղում։ Այդ պահից սկսած Անդրանիկյանը ընդգրկվեց Երիտասարդական հավաքականի շարքերը։ 2008 թվականին Արտակը անցկացրել է 24 խաղ և 29 խաղ տարբեր առաջնություններում։ 2009 մրցաշրջանում հազվադեպ էր խաղադաշտ դուրս գալիս, և այդպես կորցրեց իր տեղը հիմնական կազմում։ 2009 թվականի դեկտեմբերին ցուցադրվեց Արտակ Անդրանիկյանի և Նորայր Սահակյանի տրանսֆերը։

## Ելույթների վիճակագրություն

## Ձեռքբերումներ
*  **«Փյունիկ»**
** **[[Հայաստանի Բարձրագույն խումբ (ֆուտբոլ)|Հայաստանի առաջնություն]]**՝ 2007, 2008, 2009
** **[[Հայաստանի Անկախության Գավաթ|Հայաստանի Գավաթ]]**՝ 2009 **Մրցանակակիր**
** Հայաստանի սուպերգավաթ**՝ 2007, 2008
** Հայաստանի սուպերգավաթի՝ 2009 Ֆինալիստ
*  **«Ուլիս»**
** **Հայաստանի հաղթող**՝ [[Հայաստանի Բարձրագույն խումբ 2011 (ֆուտբոլ)|2011]]
** **2010''' բրոնզե մեդալակիր

## Ծանոթագրություններ

## Արտաքին հղումներ
* Профиль на официальном сайте ФФА 
* Профиль на footballdatabase.eu 

Կատեգորիա:Հայ ֆուտբոլիստներ
Կատեգորիա:Փյունիկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ուլիսի ֆուտբոլիստներ
Աֆրոթուրքեր

thumb|200px|Հարեմի ներքինին
**Աֆրոթուրքեր** (), կամ **աֆրիկյան թուրքեր**, **թուրք աֆրիկացիներ**, աֆրիկյան ծագմամբ էթնիկ խումբ, որի ներկայացուցիչները բնակվում են ժամանակակից Թուրքիայի տարածքում։ «Աֆրոթուրքեր» արտահայտությունը նորաբանություն է։ Նախկինում բանավոր թուրքերենում նրանք կոչվում էին արապներ (արաբներ) կամ Զինջի (նեգրեր)։ Ներկայումս այդ անվամբ են կոչում աֆրիկյան ծագումնաբանություն ունեցող թուրքերին ()։ Աֆրոթուրքերը՝ որպես ազգային փոքրամասնություն, պաշտոնապես ճանաչված չեն։ Մեծամասնությունը Սուննի իսլամի հետևորդներ են։ Խոսում են թուրքերեն և հունարենի կրետեական բարբառով։ Թուրքիայում աֆրոթուրքերի համայնքը կազմում է մոտավորապես 5000 մարդ։

## Բնակեցում
Փոքր Ասիայում աֆրիկյան ծագմամբ բնակչության ի հայտ գալը կապված է Օսմանյան կայսրությունում տարածված ստրկավաճառության հետ։ Աֆրիկացի ստրուկները բերվում էին Զանզիբարից, Նիգերից, Սաուդյան Արաբիայից, Լիբիայից, Քենիայից և Սուդանից։ Այնուհետև նրանց վաճառում էին Անատոլիայի տարբեր քաղաքներում։ Նրանք օգտագործվում էին հատկապես գյուղատնտեսության ոլորտում։ Ազատություն ստանալուց հետո, աֆրիկյան ծագում ունեցողները սկսեցին բնակվել քաղաքներում, հատկապես Էգեյան ծովի մերձափնյա հատվածում։ 19-րդ դարում Իզմիրում գոյություն ունեին աֆրիկյան մի քանի թաղամասեր՝ Սաբիրթաշըն, Դոլափքույուն, Թամաշալըքը, Իքիչեշմելիքը և Բալըքըյուն։ Վերջիններս բոլորն էլ քաղաքային արվարձաններ են։ Այստեղ վերաբնակվել են նաև Կրետեի աֆրոթուրքերը, երբ 1923 թվականին տեղի ունեցավ Թուրքիայի և Հունաստանի բնակչության տեղափոխություն։ Այվալըքում բնակվող աֆրոթուրքերը սկզբնական շրջանում խոսում էին հունարենի կրետեական բարբառով, սակայն տեղափոխությունից հետո սկսեցին խոսել թուրքերեն։

Աֆրոթուրքերը, ովքեր բնակվում էին Իզմիրում 1960 թվականին տոնել են ավանդական գարնանային տոնը «Դանա Բայրամըն» («Հորթի տոն»)։ Տոնակատարությունը իր անվանումը ստացել է 20-րդ դարի 20-ական թվականներին։ Տոնակատարությունը տևում է երեք շաբաթ։ Տարվա ընթացքում աֆրիկյան համայնքի ավագները հավաքում են գումար՝ գնելու հորթ, որը զոհաբերում են մայիս ամսվա առաջին շաբաթ օրը։ Ներկայումս տոնակատարությունը նշվում է աֆրոթուրքերի երիտասարդ սերնդի կողմից և տևում մի քանի օր։

Օսմանյան կայսրության ժամանակներում աֆրոթուրքերը գաղթել են նաև Բալկաններ։ Օրինակ, Չեռնոգորիայի Ուլցին քաղաքում եղել է աֆրիկյան ծագմամբ ներգաղթյալների համայնք։ Բացի այդ, սուլթանական բանակում եղել են բազմաթիվ աֆրիկացի զինվորներ։ 1716- 1718 թվականներին տեղի ունեցած ավստրո- թուրքական պատերազմի ժամանակ կռվել է ավելի քան 24 000 աֆրիկացի։

Ներկայումս Էգեյան մերձափնյա շրջանում կան քիչ քանակությամբ աֆրոթուրքեր, հատկապես Իզմիր, Այդին և Մուղլա քաղաքներում։ Աֆրոթուրքեր բնակվում են նաև Անթալիայի և Ադանայի մարզերի մի շարք գյուղերում և համայնքներում։ Սակայն միգրացիան շարունակվում է, ինչի համար շատ հաճախ դժվար է ասել աֆրոթուրքերի հստակ թվաքանակը։

## Հայտնի աֆրոթուրքեր
* Վահապ Օզալթայ՝ ֆուտբոլիստ,
* Տուգչե Գոդեր՝ մոդել,
* Ահմեդ Ալի Չելիկտեն՝ ավիացիայի պատմության մեջ առաջին սևամորթ օդաչուն
* Մուստաֆա Օլփաք՝ գրող,
* Մերալ Հուսեյն Էս՝ բարոնուհի, բրիտանացի քաղաքական գործիչ։

## Ծանոթագրություններ

Կատեգորիա:Թուրքիայի ազգեր
Կատեգորիա:Թուրքիայի բնակչություն
Ռուաումոկո

[thumb|270 px|[Նոր Զելանդիայում գտնվող Տարանակի հրաբուխը համարվում է երկրաշարժների և հրաբուխների աստված Ռուաումոկո խորհրդանշական մարմնավորումներից մեկը:]]
**Ռուաումոկո** (Ruaumoko կամ Ruamoko), մաորի դիցաբանության մեջ երկրաշարժի և հրաբուխների աստված։

## Պատմություն
Ռուաումոկոն երկնքի աստված Ռանգիի և երկրի աստված Պապայի կրտսեր որդին է։ Նա երբեք էլ չծնվեց և մնաց մոր արգանդում։ Նրա շարժումներն ու ցնցումները մոր գրկում, ըստ դիցաբանության, ստեղծում են երկրաշարժեր և հրաբխային ժայթքումներ։ Այդ երկրաշարժներն էլ իրենց հերթին, ըստ լեգենդի, հանգեցնում են տարվա եղանակների հերթափոխին։

Ռուաումոկոյի մասին այլ առասպելներ կան։ Ըստ դրանցից մեկի, նա կտրվել է մայր հողից և ընկել է ստորերկրյա հոգիների աշխարհ։ Նա համարվում է գիշերվա և մահվան աստվածուհի Հինե նուի տե պոյի երկրորդ ամուսինը, ով փախել է իր առաջին ամուսնուց՝ անտառների և թռչունների աստված Տենեից, պարզելով, որ նա միաժամանակ հանդիսանում էր նաև նրա հայրը։

Ռուաումոկոյի պատին են դրել նորզելանդացի գիտնականների ապագայի հրաբխային ժայթքումների նախագծի անվանումը։

## Ծանոթագրություններ

## Գրականություն
* 
* 
* 
* 

Կատեգորիա:Աստվածներ այբբենական կարգով
Կատեգորիա:Մաորի դիցաբանություն